ЗОРАН МИТРОВИЋ

П

роф. др Зоран Митровић, дописни члан АНУРС-а у радном саставу, математичар, рођен је 14. јануара 1969. године у Добоју. Основну и сред­њу школу за­вр­шио је у родном граду. Био је нај­бо­љи ученик ге­не­рације, а за успјех у средњој школи награђен је дипломом „Огњен Прица”. У средњој школи истакао се на такмичењима из ма­те­ма­тике (у другом, трећем и четвртом разреду осво­јио прве награде на регио­нал­ним такми­че­њи­ма). При­родно-математички фа­кул­тет, Одсјек ма­те­ма­тика, уписао је 1989. године у Сарајеву. За успјех на првој години студија награђен је Сребрном зна­чком. На Природно-математичком факултету у Новом Саду, на Одсјеку за математику, дипломирао је јануара 1994. и исте године уписао постдипломске студије – смјер анализа. Маги­стрирао је јула 1999. године, одбранивши магистарску тезу *KKM принцип, уопштења и примјене*, а докто­ри­рао у јулу 2002. одбраном дисертације *Нај*­*боље апрокси­ма­ције у неким кла­сама тополошких простора* (ментор ака­демик Олга Ха­џић). Електро­тех­нич­ки факултет у Бањој Луци додијелио му је, 2002. го­дине, награду као нај­мла­ђем доктору математичких наука на Уни­верзитету у Бањој Луци. Школ­ске 1994/95. године биран је за асистента на Електро­тех­ни­ч­ком фа­кул­те­ту у Бањој Луци, на период од четири године (у исто вријеме држао је вје­жбе и на Природно-математичком факултету). На истом факул­тету биран је за вишег асистента 1999, доцента 2002. (на пред­ме­тима Ма­те­ма­тика 2 – Ма­те­матичка анализа 1 и Математика 4 – Вјеро­ват­ноћа и ста­ти­сти­ка), ван­ред­ног професора 2007. и редовног 2013. године (за ужу научну об­ласт: ма­те­ма­тич­ка анализа и примјене).

Научноистраживачки рад др Митровића одвија се, највећим дијелом, у областима нелинеарне анализе, ККМ теорије, најбољих апроксимација, ва­ри­­јационих неједнакости, скаларног и векторског проблема екви­либри­јума. Објављивао је радове у водећим и истакнутим међународним часопи­сима, као и у часописима националног значаја. Саопштио је више реферата на ме­ђу­народним и домаћим научним скуповима. Радови су му објављивани у научним часописима на пет континената и у више од 15 земаља, а цити­рани су у међународним часописима. Oбјавио је више књига, руководио и уче­ствовао у изради неколико пројеката. Јула 2005. године био је на сту­диј­ском боравку на Универзитету у Љеиди (Lleida) у Шпанији (увођење новог пред­мета Дискретна математика, ЕТФ Бања Лука). У априлу 2009. боравио је у Ати­ни као представник Друштва математичарa БиХ на састанку Дру­штва ма­тематичара југоисточне Европe.

Референт је часописа „Mathematical Reviews”, који издаје Америчко ма­тематичко друштво, и реферативног часописа„Zen­tral­blatt MATH”. Члан је: Друштва математичара Републике Српске, Re­search Group in Mathematical Inequalities & Applications (RGMIA), Working Group on Generalized Convexity (WGGC), Nonlinear Analysis Research Group (Non­linear Analysis Research Group is an official research unit of Ton Duc Thang University), Друштва ма­те­ма­тичара југоисточне Европе (MASSE), Свјет­ске академије наука, ин­же­ње­рин­гa и технологије (WASET).

За дописног члана Академије наука и умјетности Републике Српске, у рад­­ном саставу, изабран је 4. децембра 2015. године. Приступну бесједу на те­­му „ККМ теорија и примјене у нелинеарној анализи” одржао је 16. но­вем­бра 2016. године.